Zväčšená mandla s bielym kruhom
Dobrý deň, mám na ľavej strane veľmi napuchnutú mandľu, a po celom obvode (čo teda vidí) je akoby biely povlak, kruh . Skúšala som ho dať dolu vatovou tycinkou ale neuspesn,mám sumamed a mullerove pastilky, viete mi poradit čo by to mohlo byť alebo čo pomoct? Boli to len pri prehltani. Ďakujem
Dobrý deň,
Ďakujeme za vašu otázku. Mandle majú v našom tele dôležitú funkciu. Pôsobia ako určitý filter, ktorý zachytáva baktérie, vírusy a iné zdroje infekcií, preto sú často zapálené. Po opakovaných zápaloch môže dôjsť k narušeniu obrannej funkcie mandlí. Tie sa následne stávajú ložiskom pre infekcie. Umožňuje to ich stavba a povrch, na ktorom sa ľahko usádzajú baktérie alebo vírusy. Prejavuje sa to najmä tvorbou bielych až žltých čapov a povlaku, bolesťou pri prehĺtaní a opuchom mandlí. Biely povlak sa však môže vytvárať aj za bežných podmienok, ak nie sú prítomné ďalšie symptómy.
Na liečbu je vhodný liek
Jox
vo forme spreja. Má dezinfekčný a protizápalový účinok. Používa sa okrem iného aj pri angínach, zápaloch hltana a/alebo mandlí. Je vhodný aj ako podporná liečba pri súbežnej liečbe antibiotikami. Aplikuje sa priamo na postihnuté miesto (hrdlo, mandle) 1-3 vstreknutia 2-4x denne. Medzi jednotlivými aplikáciami musí byť odstup aspoň 4 hodiny. Po každom použití spreju je nevyhnutné nejesť a nepiť aspoň 20 minút.
Vo forme spreju je tiež liek
Stopangin
, dezinfekčný prípravok ústnej dutiny a hltanu pri zápalových a infekčných ochoreniach s miernym anestetickým účinkom. Aplikuje sa 2-3x denne 2 vstreky.
Z uvedených informácií mi nie je známe či liečbu Sumamedom nastavil lekár. Ak sa tak nestalo, samovoľne liek Sumamed neodporúčam užívať.
Ak nenastane zlepšenie ťažkostí do 3 dní, prípadne sa pridružia iné, je potrebné vyšetrenie u lekára.
Prajem skorú úľavu od ťažkostí.
S pozdravom
Mgr. Tamara Jakúbeková